VS001426
Datum: 1997-03-13T01:00:00.000+01:00
datum_sodbe_i_stopnje: 2001-10-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe kolena in goleni in njihove posledice
fischer: srednje hudi primeri
odskodnina: 6800000 SIT
opombe: II Ips 441/2004. Reviziji tožeče stranke je bilo delno ugodeno, odškodnina za TB je bila z 1.800.000 SIT zvišana na 2.500.000 SIT, odškodnina za ZŽA pa z 2.800.000 SIT na 3.500.000 SIT. V ostalem je bila revizija tožeče stranke zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Poklicni voznik in zasebni avtoprevoznik.

## Škodni dogodek

Kot voznik tovornjaka se je poškodoval v prometni nesreči.

## Poškodba

Udarnine trebuha in desne goleni ter hud zvin vrante hrbtenice s poškodbo živčnih korenin vratne hrbtenice CV, CVI in CVII. Posttravmatska stresna motnja z znaki psihoorganskih motenj.

## Telesne bolečine

2500000 SIT 1 teden srednje hude z občasnimi hudimi in glavoboli, od takrat dalje pa prestaja in bo prestajal srednje hude, ki si jih bo blažil z zdravili.

#### Ambulantno zdravljenje

Številni in pogosti pregledi pri specialistih;

#### Rehabilitacija

100 fizioterapij.

#### Nevšečnosti med zdravljenjem

Številne RTG in EMG preiskave; 2 meseca vratna opornica; zdravljenje je trajalo 15 mesecev.

## Strah

600000 SIT Hud primarni strah ter intenziven sekundarni strah v času aktivne zdravstvene oskrbe, ki je nato prešel v intenzivnost srednje stopnje in počasi izzvenel.

## Zmanjšanje življenjske aktivnosti

3500000 SIT Zaradi okvare živčnih korenin vratne hrbtenice ima poleg stalnih bolečin tudi zmanjšano grobo moč v ramenih in obeh rokah, zaradi česar je omejen pri vseh fizičnih opravilih, celo pri oblačenju. Zaradi posttravmatske stresne motnje z znaki psihoorganskih motenj trpi zaradi čustvene labilnosti, depresije, psihomotorične upočasnjenosti, tremorja, razdražljivosti, napetosti, nestrpnosti, vzburljivosti, motenj koncentracije in osebne spremenjenosti, zaradi česar prihaja do težav tudi v družinskem življenju. Svojega poklica ne more več opravljati, težave ima pri vsaki fizični obremenitvi. Izogiba se družbenim dogajanjem, opustil je aktivno ribištvo, pred nesrečo pa je bil predsednik ribiške družine, krajevne skupnosti in lokalnega nogometnega kluba.

## Skaženost

200000 SIT Opazno povešena desna rama.

---

ZOR člen 200, 203